Marikana: Covid-19 nie verskoning vir geen vordering | Netwerk24
Dit is die mening van John Capel, uitvoerende hoof van die Bench Marks Foundation, aan die vooraand van die agtste herdenking van dié slagting van 16 Augustus 2012.
Ten spyte van die regering wat 'n jaar gelede gesê het "alle misdaadsake wat verband hou met die Marikana-tragedie is nou voor ons howe.
Capel sê die polisie het geen verdere prosedurele vordering gemaak nie.
Mynwerkers betoog destyds in Marikana. Foto: Elizabeth Sejake
Mynwerkers en gesinne van slagoffers sing en dans met die vierde herdenking van die slagting op dieselfe koppie waar die betogers afgemaai is. Foto: Felix Dlangamandla
Die polisielede wat aangekla is, het in Junie 2019 die eerste keer in die hof verskyn.
"Organisasies soos ons s'n het keer op keer gewaarsku oor die hongerte vir geregtigheid in die Marikana-slagting.
"Dat ons nog 'n herdenking bereik het sonder enige konkrete vordering dui op die regering se houding teenoor die mense wat hulle verteenwoordig."
Hy sê die wiele van die regering draai stadig, maar vir die gesinne van diegene wat gesterf het lê die pyn nog vlak.
Hy sê Sibanye-Stillwater, die nuwe eienaar van die myn, moet besef dat hy Lonmin (die vorige eienaar) se verantwoordelikhede oorgeneem het.
Capel het Sibanye geprys vir sy toewyding met die bou van huise vir die weduwees van Marikana.
"Terwyl ons hoop dat Neal Froneman, Sibanye se uitvoerende hoof, by sy woord sal hou dat hy die erfeniskwessies van Lonmin sal oorneem, is ons teleurgesteld dat slegs sewe huise sover gebou is."